CELEX: 62015TN0502
Language: da
Date: 2015-09-01 00:00:00
Title: Sag T-502/15: Sag anlagt den 1. september 2015 — Spanien mod Kommissionen

19.10.2015   
            
            
               DA
            
            
               Den Europæiske Unions Tidende
            
            
               C 346/36
            
         Sag anlagt den 1. september 2015 — Spanien mod Kommissionen
   (Sag T-502/15)
   (2015/C 346/41)
   Processprog: spansk
   
      Parter
   
   
      Sagsøger: Kongeriget Spanien (ved L. Banciella Rodríguez-Miñón)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse af 22. juni 2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), annulleres delvis, for så vidt som den vedrører Kongeriget Spanien.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   Vedrørende den selvstyrende region Catalonien:
   
               1.
            
            
               Den pålagte faste korrektion med et nettobeløb på 609 337,80 EUR og den anvendte beregningsmetode er i strid med artikel 31, stk. 2, i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik, de retningslinjer, der er indeholdt i Kommissionens dokument VI/5330/97 af 23. december 1997 (Retningslinjer for beregning af de finansielle følger ved udarbejdelsen af beslutningen om regnskabsafslutning for EUGFL, Garantisektionen) og dokument AGRI 64043-2005 (Communication from the Commission, on how the Commission intends in the context of the EAGGF Guarantee clearance procedure to handle shortcomings in the context of cross-compliance control system implemented by the Member State), idet der ikke kan anvendes et fast skøn, eftersom Kongeriget Spanien har givet en punktuel vurdering de reelle risici for fonden. Kommissionens anvendelse er foruden at være urigtig ligeledes uforholdsmæssig og ubegrundet.
            
         
               2.
            
            
               Sammenlægningen af den almindelige faste korrektion på 2 % og den punktuelle korrektion på 609 337,80 EUR og beregningsmetoden er i strid med artikel 31, stk. 2, i Rådets forordning (EF) nr. 1290/2005 og Kommissionens dokumenter vedrørende retningslinjer for beregning af finansielle korrektioner, idet det ikke er muligt at anvende og sammenlægge to beregningsmetoder samtidigt for den samme tilsidesættelse. Dette er foruden at være en juridisk uoverensstemmelse helt uforholdsmæssigt og ubegrundet.
            
         
               3.
            
            
               Den korrektion, der er pålagt med hensyn til ansøgningsåret 2009, regnskabsåret 2011 og 2012 indebærer en tilsidesættelse af artikel 31, stk. 4, i forordning (EF) nr. 1290/2005, indebærer en tilsidesættelse af princippet om loyalt samarbejde, og griber ind i Kongeriget Spaniens ret til forsvar, for så vidt som Kommissionen uretmæssigt har udstrakt den finansielle korrektion til at omfatte en periode, der lå efter de 24 måneder, der gik forud for meddelelsen, på hvilket tidspunkt Kongeriget Spanien i øvrigt havde afhjulpet manglerne.
            
         Vedrørende den selvstyrende region De Kanariske Øer er følgende anbringende anført:
   
               4.
            
            
               Den pålagte faste korrektion med et beløb på 1 689 689,03 EUR og den anvendte beregningsmetode er i strid med artikel 31, stk. 2, i Rådes forordning (EF) nr. 1290/2005 og regningslinjerne i Kommissionens dokument AGRI/D/40474/2010-REV 1.